b'\n_START_ARTICLE_\nTortoise\n_START_SECTION_\nHist\xc3\xb2ria\n_START_PARAGRAPH_\nEls or\xc3\xadgens del grup es fonamenten a finals dels 80 quan la parella Doug McCombs (baixista d\'Eleventh Dream Day) i el bateria John Herndon, s\'imaginaren formant una  secci\xc3\xb3 de ritme freelance (com les estrelles del reggae Sly and Robbie). Aquella idea mai arrib\xc3\xa0 a terme, per\xc3\xb2 el seu inter\xc3\xa8s en el ritme i els enregistrament d\'estudi els dugueren a associar-se amb el bateria John McEntire i el baixista Bundy K. Brown (ambd\xc3\xb3s antics membres de Bastro), seguits pel percussionista Dan Bitney.   _NEWLINE_El seu primer senzill fou publicat el 1993, i el seu \xc3\xa0lbum hom\xc3\xb2nim de debut aparegu\xc3\xa9 un any m\xc3\xa9s tard. Instrumental i majorit\xc3\xa0riament de tempo mitj\xc3\xa0, Tortoise a poc a poc recoll\xc3\xad elogis i atenci\xc3\xb3, degut en part a la inusual instrumentaci\xc3\xb3 (dos baixos, tres percussionistes que alternen entre la bateria, vibr\xc3\xa0fons i marimbes). A l\'\xc3\xa0lbum l\'hi segu\xc3\xad el remix, Rhythms, Resolutions and Clusters._NEWLINE_Brown deix\xc3\xa0 el grup essent reempla\xc3\xa7at per David Pajo (anteriorment membre de Slint) en l\'\xc3\xa0lbum del 1996  Millions Now Living Will Never Die, que aparegu\xc3\xa9 en moltes llistes dels millors temes anuals, i el tema de vint minuts Djed va ser descrit pel cr\xc3\xadtic John Bush com a prova que "Tortoise fa rock experimental doble funci\xc3\xb3 d\'una m\xc3\xbasica evocativa i bonica." Tamb\xc3\xa9 el 1996, el grup col\xc2\xb7labor\xc3\xa0 en l\'\xc3\xa0lbum en benefici de la Sida Offbeat: A Red Hot Soundtrip produced va produir per Red Hot Organization._NEWLINE_Tamb\xc3\xa9 publicaren la recopilaci\xc3\xb3 exclusivament al Jap\xc3\xb3 amb pistes del seu debut ep\xc3\xb2nim, ritmes, senzills anomenat A Digest Compendium of the Tortoise\'s World on November 21, 1996 _NEWLINE_El 1998, Tortoise public\xc3\xa0 TNT, del que podria dir-se que \xc3\xa9s el seu \xc3\xa0lbum m\xc3\xa9s jazz\xc3\xadstic. Jeff Parker (qui t\xc3\xa9 un fort rerefons de jazz) s\'havia unit com a guitarrista al costat de Pajo, qui va deixar la formaci\xc3\xb3 despr\xc3\xa9s de completar la gravaci\xc3\xb3 de l\'\xc3\xa0lbum. Al 2001 produ\xc3\xafren l\'\xc3\xa0lbum  Standards, on Tortoise va incorporar sons m\xc3\xa9s electr\xc3\xb2nics i postproducci\xc3\xb3 que en treballs anteriors. El 2001 la formaci\xc3\xb3 ajud\xc3\xa0 a l\'edici\xc3\xb3 del festival brit\xc3\xa0nic All Tomorrow\'s Parties (ATP). El 2004 tornaren a fer-se c\xc3\xa0rrec d\'un altre dia del mateix esdeveniment._NEWLINE_It\'s All Around You fou publicat el 2004. El 2006, Tortoise col\xc2\xb7labor\xc3\xa0 amb Bonnie \'Prince\' Billy en un \xc3\xa0lbum de versions titulat The Brave and the Bold, publicaren A Lazarus Taxon, un box set que contenia dos CDs d\'una sola pista i remescles, un tercer CD amb un va expandir Rhythms, Resolutions and Clusters i un DVD amb v\xc3\xaddeos i filmacions d\'actuacions en directe. El 2001, la formaci\xc3\xb3 va enregistrar "Dideridoo" per a l\'\xc3\xa0lbum de recopilaci\xc3\xb3 per a l\'organitzaci\xc3\xb3 Red Hot Organization a l\'\xc3\xa0lbum Red Hot + Indigo, un tribut a Duke Ellington, que recaptava diners per a dedicar a  la conscienciaci\xc3\xb3 sobre la Sida i la lluita contra la malaltia._NEWLINE_Bitney i McEntire tamb\xc3\xa9 contribu\xc3\xafren a l\'\xc3\xa0lbum de Bright Eyes Cassadaga. El grup ha treballat amb multi-instrumentista Paul Duncan del grup Warm Ghost._NEWLINE_Tortoise public\xc3\xa0 l\'\xc3\xa0lbum Beacons of Ancestorship el 23 de juny de 2009.  La formaci\xc3\xb3 gir\xc3\xa0 per l\'Oest Mitj\xc3\xa0 estatunidenc entre setembre i octubre d\'aquell any, i seguidament per Europa entre novembre i desembre._NEWLINE_La formaci\xc3\xb3 actu\xc3\xa0 al festival All Tomorrow\'s Parties New York del 2010, realitzat a Monticello (Nova York)._NEWLINE_El 2012, Tortoise escrigueren i gravaren la banda sonora del film Lovely Molly, d\'Eduardo S\xc3\xa1nchez, una pel\xc2\xb7l\xc3\xadcula de terror psicol\xc3\xb2gica parcialment inspirada en la tradicional can\xc3\xa7\xc3\xb3 folk._NEWLINE_El juliol del 2013 Tortoise penjaren fotos i v\xc3\xaddeos breus als perfils d\'Instagram i Facebook mostrant la formaci\xc3\xb3 gravant m\xc3\xbasica nova. El 20 d\'abril del 2014 la formaci\xc3\xb3 va escriure en la seva p\xc3\xa0gina de Facebook: "Hola, Facebook. Tornarem a l\'estudi la setmana que ve - LP VII en progr\xc3\xa9s. T\xc3\xb2quio, Osaka, Singapur, Kuala Lumpur, Hong Kong, Pequ\xc3\xadn, Xangai i Taiwan - ens veiem aviat."_NEWLINE_El 6 d\'octubre del 2015, s\'anunci\xc3\xa0 que un \xc3\xa0lbum nou, anomenat The Catastrophist, seria publicat a principis del  2016 per Thrill Jockey.  A m\xc3\xa9s es public\xc3\xa0 un senzill de l\'\xc3\xa0lbum nou, titulat Gesceap, penjat a YouTube. Aix\xc3\xad mateix, Thrill Jockey ja oferia el disc per comanda postal des del 10 d\'octubre de 2015.'